LT
L 141/44
Europos Sąjungos oficialusis leidinys
2023 5 31
KOMISIJOS ĮGYVENDINIMO SPRENDIMAS (ES) 2023/1053 2023 m. gegužės 30 d. kuriuo nustatomos Europos Parlamento ir Tarybos reglamento (ES) 2023/588 taikymo taisyklės, susijusios su valdžios sektoriaus paslaugų, teikiamų pagal Sąjungos saugaus junglumo programą, eksploataciniais reikalavimais ir tų paslaugų portfeliu
EUROPOS KOMISIJA,
atsižvelgdama į Sutartį dėl Europos Sąjungos veikimo, atsižvelgdama į 2023 m. kovo 15 d. Europos Parlamento ir Tarybos reglamentą (ES) 2023/588, kuriuo nustatoma 2023–2027 m.
Sąjungos saugaus junglumo programa (1), ypač į jo 9 straipsnio 2 dalį ir 10 straipsnio 4 bei 5 dalis, kadangi: (1)
Reglamentu (ES) 2023/588 nustatytos Sąjungos saugaus junglumo programos tikslas – užtikrinti Sąjungos teritorijoje ir visame pasaulyje veikiančios nenutrūkstamos prieigos prie saugaus, autonominio, patikimo ir ekonomiškai efektyvaus Vyriausybinio palydovinio ryšio paslaugų valdžios sektoriaus naudotojams teikimą ir jos ilgalaikį prieinamumą, sukuriant saugią civilinio sektoriaus kontroliuojamą junglumo sistemą;
(2)
Sąjungos saugaus junglumo programos eksploataciniai reikalavimai turėtų būti nustatomi kaip valdžios sektoriaus paslaugų, visų pirma susijusių su krizių valdymu, stebėsena ir pagrindinės infrastruktūros, įskaitant diplomatinius ir gynybos ryšių tinklus, valdymu, ir kitais valdžios sektoriaus naudotojų poreikiais, techninės specifikacijos ir įgyvendinimo planai;
(3)
turėtų būti parengtas valdžios sektoriaus paslaugų portfelis, apimantis paslaugas, teikiamas tik valdžios įgaliotiesiems naudotojams naudojant Vyriausybinę infrastruktūrą, taip pat paslaugas valdžios sektoriaus įgaliotiesiems naudotojams, teikiamas naudojant komercinę infrastruktūrą, pavyzdžiui, patikimas pasaulines mažos delsos paslaugas arba pasaulines siaurajuosčio ryšio paslaugas.
Nustatant Vyriausybinių paslaugų portfelį reikėtų atsižvelgti į Vyriausybinio palydovinio ryšio (GOVSATCOM) paslaugų portfelį, nustatytą pagal Europos Parlamento ir Tarybos reglamentą (ES) 2021/696 (2);
(4)
šiame sprendime numatomos priemonės atitinka pagal Reglamento (ES) 2021/696 107 straipsnį įsteigto programos komiteto nuomonę,
PRIĖMĖ ŠĮ SPRENDIMĄ:
1 straipsnis Valdžios sektoriaus paslaugų, teikiamų pagal Sąjungos saugaus junglumo programą, portfelis 1.
Sistema, kuria įgyvendinama Sąjungos saugaus junglumo programa, kuriama taip, kad būtų teikiamos toliau nurodytos palydovinio ryšio paslaugos (arba sudaromos sąlygos jas teikti).
a) Valdžios sektoriaus naudotojams naudojant Vyriausybinę infrastruktūrą teikiamos šios paslaugos: i) 1 paslauga.
Patikima pasaulines mažos delsos paslauga; ii) 2 paslauga.
Kosminių duomenų perdavimas; (1) OL L 79, 2023 3 17, p. 1.
(2) 2021 m. balandžio 28 d. Europos Parlamento ir Tarybos reglamentas (ES) 2021/696 kuriuo sudaroma Sąjungos kosmoso programa, įsteigiama Europos Sąjungos kosmoso programos agentūra ir panaikinami reglamentai (ES) Nr.
912/2010, (ES) Nr. 1285/2013 bei (ES) Nr. 377/2014 ir Sprendimas Nr. 541/2014/ES (OL L 170, 2021 5 12, p. 69).